MRK hof toe oor Beloftebos | Maroela Media
MRK hof toe oor Beloftebos
Die Menseregtekommissie (MRK) gaan Maandag 'n hofaansoek teen Beloftebos by die gelykheidshof, wat in die Wes-Kaapse hooggeregshof sit, indien.
Volgens die MRK het hy talle klagtes ontvang teen dié trouvenue in die Overberg oor beweerde diskriminasie teen paartjies van dieselfde geslag. Dié paartjies word glo nie toegelaat om daar te trou nie weens die eienaars se geloofsoortuigings.
Die MRK het gesê hy beskou Beloftebos se optrede as ongrondwetlik aangesien daar nie op grond van geloofsoortuigings teen mense gediskrimineer kan word weens hul seksuele oriëntasie nie.
Beloftebos was weer onlangs in die nuus nadat 'n Kaapstadse paartjie beweer het die eienaars weier dat die venue gasheer vir hul troue is.
Volgens die paartjie het die eienaars van die venue in 'n e-pos aangevoer dat hulle vanweë hul persoonlike geloofsoortuiging nie hul venue beskikbaar kan stel vir troues tussen paartjies van dieselfde geslag nie.
Beloftebos is ook in 2017 by die MRK verkla nadat die eienaars geweier het dat 'n paartjie van dieselfde geslag by die venue trou. Dit is egter nie duidelik of die destydse klagtes tot enige optrede gelei het nie.
Beloftebos Gelykheidshof MRK Wes-Kaap
Belasting: Appèlhof beslis teen Lifman
Die Menseregtekommissie (MRK) is maar nog net een van die vele ANC se maniere om Christene aan te val. Hulle het geen reg om die eienaars se Christen beginsels aan te vat nie!
Ek weet nie of ek nou mistas nie, maar bestaan daar nie meer so iets soos reg van toegang wat voorbehou kan word nie? As eienaar van n eiendom of perseel, behoort mens mos die reg te hê om 'n keuse uit te kan oefen wie, of wie nie welkom is nie.
Mense hardloop vir enige kleinigheid na die howe en die MRK. As die trou venue nie jou wil trou nie dan kry jy 'n ander venue daar is duisende van hulle en al sou die venue sy besluit verander gaan julle in elk geval nie gemaklik wees nie. Die lewe draai nie net om twee mense wat wil trou nie, en daar is baie belangriker dinge om oor hof toe te gaan. Word groot man!
Ek sal, indien dit my plek was, die reëls baie duidelik aan almal verduidelik. Indien die sosiale druk te groot word, dan sluit ek die plek. Om knie te buig voor die "verontregtes" is soos om dertig sikkels silwer te ontvang vir verraad.